
ĀDAŽU NOVADA PAŠVALDĪBAS DOMES ĀRKĀRTAS SĒDES
PROTOKOLS
Ādažos, Ādažu novadā

2026. gada 23. jūlijā									Nr. 16

Sēdes sasaukšanas vieta un laiks: Attālināti, plkst. 8.30.
[bookmark: _Hlk139358577]Ārkārtas atklāta sēde, sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā. 
Sēdi vada: pašvaldības domes priekšsēdētājs Gatis Miglāns (ZZS).
Sēdi protokolē: Administratīvās nodaļas vadītāja Sintija Tenisa.
Sēdē piedalās 13 deputāti[footnoteRef:1]: [1:  Pašvaldības domē pavisam 15 deputāti. Deputātu piederība politiskajai partijai:
LRA - Politiskā partija "Latvijas Reģionu Apvienība"; P- PROGRESĪVIE; LPV - LATVIJA PIRMAJĀ VIETĀ; ZZS - Zaļo un Zemnieku savienība; SV, JA - SUVERĒNĀ VARA, APVIENĪBA JAUNLATVIEŠI; LZP - Latvijas Zaļā partija.] 

Arta Deniņa, Ģirts Dubkēvičs (P), Imants Krastiņš, Antra Krasta (LRA), Kristīne Lakševica (LRA), Karīna Miķelsone (LRA), Raivis Pauls (ZZS), Ieva Roze (LRA), Arnis Rozītis (LRA), Karina Sprūde (SV, AJ), Jānis Vaivads (LZP), Zintis Varts (LPV).
nepiedalās (attaisnotu iemeslu dēļ): Kerola Dāvidsone (LRA), Jānis Leja (LPV).
pašvaldības Centrālās pārvaldes darbinieki: Juridiskās un iepirkumu nodaļas vadītāja Everita Kāpa, pašvaldības izpilddirektors Guntis Porietis, Attīstības un projektu nodaļas vecākā projektu vadītāja Ilze Vanka – Krilovska.
Citi: pašvaldības aģentūras “Carnikavas komunālserviss” direktors Lauris Bernāns, Pašvaldības mantas iznomāšanas un atsavināšanas komisijas priekšsēdētājs Edvīns Šēpers.
DARBA KĀRTĪBĀ:
1. Par kustamās mantas – mežaudzes cirsmas nekustamajā īpašumā “Sūnu mežs”, Carnikavas pagasts, izsoles rezultātu apstiprināšanu.
Steidzamības pamatojums:
Jautājuma izskatīšana domes ārkārtas sēdē ir nepieciešama un steidzama, lai ievērotu kustamās mantas mežaudzes cirsmas nekustamajā īpašumā “Sūnu mežs”, Carnikavas pagastā, mežaudžu cirsmu elektroniskās izsoles noteikumu Nr. ĀNP/1-7-14-1/26/4 6.8. punktā noteikto prasību, ka dome apstiprina izsoles rezultātus tuvākajā sēdē pēc tam, kad saņemts apliecinājums par visu maksājumu veikšanu, bet ne vēlāk kā 30 dienu laikā pēc maksājumu nokārtošanas. Savlaicīga izsoles rezultātu apstiprināšana ir nepieciešama, lai nodrošinātu pirkuma līguma noslēgšanu ar izsoles uzvarētāju normatīvajos aktos un izsoles noteikumos noteiktajā termiņā.
Sekas, ja jautājums netiek izskatīts:
Ja jautājums netiek izskatīts steidzamības kārtībā, pastāv risks neievērot izsoles noteikumos noteiktos termiņus izsoles rezultātu apstiprināšanai un pirkuma līguma noslēgšanai. 
2. Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros.
Steidzamības pamatojums:
Jautājuma izskatīšana domes ārkārtas sēdē ir nepieciešama un steidzama, lai nodrošinātu savlaicīgu līguma noslēgšanu par Ādažu vidusskolas teritorijas labiekārtošanas darbu veikšanu iepirkuma “Ādažu vidusskolas teritorijas labiekārtošana” (identifikācijas Nr. ĀNP 2026/89) ietvaros un iespējami drīzu būvdarbu uzsākšanu. Savlaicīga lēmuma pieņemšana ir būtiska projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” īstenošanai, lai nodrošinātu plānoto darbu izpildi noteiktajos termiņos un efektīvu Eiropas Savienības finansējuma apguvi.
Sekas, ja jautājums netiek izskatīts:
Ja lēmums netiek pieņemts steidzamības kārtībā, nebūs iespējams savlaicīgi noslēgt līgumu par teritorijas labiekārtošanas darbu veikšanu un uzsākt būvdarbus. Tas var radīt projekta īstenošanas termiņu kavējumu, apdraudēt plānoto darbu izpildi un savlaicīgu projekta mērķu sasniegšanu, kā arī radīt risku pilnvērtīgai Eiropas Savienības finansējuma izmantošanai. Vienlaikus kavēsies Ādažu vidusskolas teritorijas infrastruktūras uzlabošana un drošas, sakārtotas vides nodrošināšana izglītojamajiem un citiem teritorijas lietotājiem.
3. Par finansējuma piešķiršanu remontdarbiem Gaujas ielā 33A, Ādažos (ziņo Lauris Bernāns) 
Steidzamības pamatojums:
Jautājuma izskatīšana domes ārkārtas sēdē ir nepieciešama un steidzama, jo saskaņā ar būveksperta atzinumu konstatētie fasādes bojājumi rada risku to turpmākai attīstībai. Remontdarbu atlikšana veicinās ūdens iekļūšanu būvkonstrukcijās, apmetuma atslāņošanos un citu bojājumu rašanos, kā rezultātā pieaugs remontdarbu apjoms un izmaksas. Savlaicīga papildu finansējuma piešķiršana ir nepieciešama, lai nodrošinātu nepieciešamo būvmateriālu iegādi, būvdarbu nepārtrauktību un remontdarbu pabeigšanu līdz noslēgtajā līgumā noteiktajam izpildes termiņam – 2026. gada 30. septembrim. Jautājuma atlikšana var apdraudēt ēkas drošu un normatīvajām prasībām atbilstošu ekspluatāciju rudens un ziemas sezonā.
Sekas, ja jautājums netiek izskatīts:
Ja lēmums netiek pieņemts nekavējoties, netiks nodrošināts nepieciešamais finansējums remontdarbu turpināšanai, kas var radīt būvdarbu izpildes kavējumu un nepieļaut to pabeigšanu līgumā noteiktajā termiņā. Remontdarbu atlikšanas rezultātā turpināsies ēkas fasādes tehniskā stāvokļa pasliktināšanās, palielināsies būvdarbu apjoms un izmaksas, kā arī var tikt apdraudēta ēkas droša un normatīvajām prasībām atbilstoša ekspluatācija. Papildus tam var rasties finansiāli un tiesiski riski, kas saistīti ar līgumsaistību izpildi un nepieciešamību veikt papildu būvdarbus vai pagarināt būvdarbu izpildes termiņu.
1.§
Par kustamās mantas – mežaudzes cirsmas nekustamajā īpašumā “Sūnu mežs”, Carnikavas pagasts, izsoles rezultātu apstiprināšanu
	(Edvīns Šēpers)


Atklāti balsojot, ar 12 balsīm "Par" (Ģirts Dubkēvičs (P), Antra Krasta (LRA), Imants Krastiņš, Kristīne Lakševica (LRA), Gatis Miglāns (ZZS), Karīna Miķelsone (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – 1 (Arta Deniņa), "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 261 “Par kustamās mantas – mežaudzes cirsmas nekustamajā īpašumā “Sūnu mežs”, Carnikavas pagasts, izsoles rezultātu apstiprināšanu” un sagatavot to parakstīšanai.


2.§
Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros
	(Ilze Vanka-Krilovska)


Atklāti balsojot, ar 13 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 262 “Par Ādažu vidusskolas teritorijas labiekārtošanu projekta "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā" (identifikācijas Nr. 4.2.1.5/2/25/I/008) ietvaros” un sagatavot to parakstīšanai.
3.§
Par finansējuma piešķiršanu remontdarbiem Gaujas ielā 33A, Ādažos
	(Lauris Bernāns)


Atklāti balsojot, ar 13 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 263 “Par finansējuma piešķiršanu remontdarbiem Gaujas ielā 33A, Ādažos” un sagatavot to parakstīšanai.

Sēdi slēdz plkst. 8.48.


Pašvaldības domes priekšsēdētājs						Gatis Miglāns


Pašvaldības domes sēdes protokolētāja					Sintija Tenisa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

